’n Derde van wêreld se grondwaterkomme is onder drukArgieffoto Verskeie van die wêreld se grootste natuurlike ondergrondse waterreservoirs word vinniger uitgeput as wat dit aangevul word, blyk uit navorsing van die Universiteit van Kalifornië se Irivine-tak. Die navorsers het twee navorsingsverslae in die vaktydskrif Water Resources Research gepubliseer. In sommige gebiede is miljoene mense van die water in hierdie reservoirs afhanklik. In Saoedi-Arabië en omgewing is dit 60 miljoen mense. Die navorsers het tien jaar se data van veral twee satelliete, die NASA Gravity Recovery and Climate Experiment-satelliete gebruik. Ongelukkig was dit nie met hierdie metode moontlik om vas te stel hoeveel water nog in die reservoirs oor is nie. Daar kon wel vasgestel word of die water wat onttrek word hoegenaamd weer aangevul word, of gedeeltelik of selfs voldoende aangevul word. Lees UCI se volledige mediaverklaring en die berig in Trouw.